armvectores/hy_wikipedia_2023 huggingface dataset:
Մերետ Սկավլան

Մերետ Սկավլան (նորվ.՝ Merete Skavlan, հուլիսի 25, 1920(1920-07-25), Քրիստիանիա, Նորվեգիա - նոյեմբերի 2, 2018(2018-11-02)), նորվեգացի դերասանուհի, թատրոնի ռեժիսոր։


== Կենսագրություն ==
Մերետ Սկավլանը ծնվել է Քրիստիանիայում, թերթի խմբագիր և թատրոնի ռեժիսոր Էյնար Սկավլանի և երաժշտության ուսուցիչ Մարգարեթ Բարթլոդի ընտանիքում։ Երկրորդ համաշխարհային պատերազմի տարիներին ներգրավվել է դիմադրության շարժման կազմում և 1943 թվականին միացել է ոչ պաշտոնական «Ստանիսլավսկի» խմբին։ Այս խմբի անդամները հիմնադրել են «Studioteatret» թատրոնը, որտեղ էլ 1945 թվականին առաջին անգամ Մերետը բեմ է բարձրացել՝ հանդես գալով Թորնթոն Ուայլդերի «Երկար սուրբծննդյան ընթրիք» պիեսում։ Studioteatret-ի բեմում խաղացել է մինչև 1950 թվականը։
1950-1952 թվականներին որպես դերասան հանդես է եկել Det Nye Teater-ում, 1952-1959 թվականներին՝ Folketeatret-ում, 1959-1967 թվականներին՝ Օսլոյի նոր թատրոնում։ 1960-ական թվականներին հանդես է եկել նաև Fjernsynsteatret-ում՝ խաղալով Գարսիա Լորկայի «Բերնարդա Ալբայի տունը», Միսիս Սմիթ՝ Էժեն Իոնեսկոյի «Ճաղատ սոպրանոն» պիեսներում։
Աշխատել է որպես թատրոնի հրահանգիչ, մասնակցել Riksteatret-ի, Նորվեգիայի ազգային թատրոնի, Det Norske Teatret թատրոնի արտադրությանը։ Որպես ռեժիսոր ներկայացել է Էմմա Օրցիի «The Scarlet Pimpernel» պիեսի էկրանավորմամբ, որպես բեմական պրոդյուսեր ներկայացել է 1969 թվականին Det Norske Teatret թատրոնի համար ստեղծված «Spring and Port Wine» պիեսով։ Դասավանդել է Նորվեգիայի ազգային թատերական ակադեմիայում։
1984-1990 թվականներին աշխատել է Նորվեգիայի հեռարձակող ընկերությունում, եղել է Ռադիոթատրոնի տնօրեն։ 1991 թվականին Գերհարդ Նուպի հետ ձևավորել է անկախ թատերական խումբ։


== Ծանոթագրություններ ==
Թերման (Բալուի գավառ)

Թերման, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գաբրիել Սքոթ

Գաբրիել Սքոթ (նորվ.՝ Gabriel Scott, ամբողջական անուն՝ Գաբրիել Սքոթ Ենսեն, մարտի 8, 1874(1874-03-08), Լիթ, Միացյալ Թագավորություն - հուլիսի 9, 1958(1958-07-09), Արդենալ, Նորվեգիա), նորվեգացի բանաստեղծ, արձակագիր, դրամատուրգ և մանկագիր։


== Կենսագրություն ==
Գաբրիել Սքոթ Ենսենը ծնվել է Շոտլանդիայի Լեյթ քաղաքում հոգևորական Սվեն Օլսթ Ջենսենի և գրող, երաժիշտ Կարոլինա Մաթիլդա Շիտի ընտանիքում։ Սքոթն սկզբում նրա անունն էր, որը նրան տվել էին Վալտեր Սքոթի պատվին։ Տեղափոխվել է Նորվեգիա յոթ տարեկանում։ 1901 թվականին Սքոթն ամուսնացել է Էլեն Յոհանսենի հետ (նորվ.՝ Ellen Johansen, 1871—1914), բայց 1912 թվականին ամուսնալուծվել է նրանից։ 1915 թվականին Սքոթն ամուսնացել է Դագմար Մարի Ջենսենի հետ (նորվ.՝ Dagmar Marie Jensen), որից ևս բաժանվել է 1918 թվականին։ Սքոթի երրորդ կինը եղել է Բիրգիտ Գաբրիելսենը (նորվ.՝ Birgit Gabrielsen, 1897—1981): Մահացել է Արենդալում 1958 թվականին։


== Ստեղծագործություններ ==
Սքոթի գրական դեբյուտը կայացել է 1894 թվականին բանաստեղծությունների «Digte» («Բանաստեղծություններ») ժողովածուով, ապա դրան հաջորդեց 1895 թվականի երկրորդ բանաստեղծական «Dag» ժողովածուն («Օր»)։ 1896 թվականին նա հրատարակեց «Aftenrøde. Arkitekt Helmers optegnelser սիրավեպը և պատմվածքների «Vester i Skjærene» ժողովածուն։ 1904 թվականին գրած «Tante Pose» վեպը հետագայում 1940 թվականի կինոֆիլմի սցենարի հիմք է ծառայել։ 1905 թվականին լույ ընծայվեց նրա «Himmeluret» կատակերգությունը։
Նրա իսկական գրական բարձրակետը դարձավ 1915 թվականի «Jernbyrden» վեպը, որն ստացավ քննադատների դրական գնահատականը։ Սակայն Գաբրիել Սքոթի ամենահայտնի ստեղծագործությունը համարվում է 1918 թվականի «Kilden eller Brevet om fiskeren Markus» վեպը, որում պատմվում է սովորական կյանքով ապրող ու սովորական մտքերով փոթորկվող ձկնորս Մարկուսի մասին։
1921 թվականին լույս տեսավ հաջորդ՝ «Det gyldne Evangelium» գիրքը, որի գլխավոր հերոսները սուրբ Պետրոսը և Աստված էին, որոնք հանդիպում էին մարդկանց հետ և հետաքրքրությունից դրդված հետևում էին նրանց։ Մեծ ճանաչվածություն ձեռք բերեցին նրա «Fant» (1928) և «Josefa» (1930) գրքերը, իսկ դրանցից առաջինը հիշատակվում է Տ. Իբսենի 1937 թվականի էկրանավորման մեջ։ 1939 թվականին էկրանավորվեց նրա «De vergeløse» («Անպաշտպան») գիրքը, որում պատմվում էր փոքրիկ տղայի ճակատագրի մասին, որին իշխանությունները խլել էին մորից։
Գաբրիել Սքոթը երեխաների համար ևս գրել է գրքեր, այդ թվում բազմիցս վերահրատարակված «Sølvfaks som reiste ut i den vide verden» (1912) գիրքը, նաև «Hellige tre konger» (1900)։
1936 թվականին Սքոթը պարգևատրվեց գրական «Gyldendal’s Endowment» մրցանակով։
1930-ական թվականներին Սքոթը գերմանամետ հայեցակետ էր պաշտպանում։ Նա հրատարակում էր հոդվածներ, որոնցում դրականորեն էր անդրադառնում հիտլերյան Գերմանիային և Վիդկուն Կվիսլինգին։ Այդ առումով նա բազմաթիվ քննարկումների տեղիք տվեց հասարակության մեջ։ Սակայն Երկրորդ համաշխարհային պատերազմից առաջ նա հեռու էր պահում իրեն ֆաշիզմից, իսկ պատերազմի ընթացքում գրում էր հայրենասիրական բանաստեղծություններ։
Գաբրիել Սքոթը և Վիլհելմ Կրագը համարվում են Նորվեգիայի ամենանշանակալի բանաստեղծները։


== Ծանոթագրություններ ==


== Արտաքին հղումներ ==
Գաբրիել Սքոթ (անգլ.) Internet Movie Database կայքում
Christopher Hals Gylseth։ «Gabriel Scott – utdypning» (նորվեգերեն)։ Norsk biografisk leksikon (NBL)։ Արխիվացված օրիգինալից 2012-05-05-ին։ Վերցված է 2010-07-25
UTC+6

UTC+6-ը ժամային գոտի է, որն օգտագործվում է հետևյալ պետություններում և տարածքներում.

 Ռուսաստանի Դաշնության Մերձվոլգյան դաշնային շրջանի մի մասում և Ուրալյան դաշնային շրջանում
 Ղազախստանի կենտրոնական և արևելյան մասեր
 Ղրղզստան,
 Բանգլադեշ,
 Բութան։


== Արտաքին հղումներ ==
Ճշգրիտ տեղական ժամանակ, ժամային գոտի, ամառային/ձմեռային (ռուս.)
UTC+6 ժամային գոտու երկրները (ռուս.)
Եվգենի Ժարիկով

Եվգենի Իլյիչ Ժարիկով (ռուս.՝ Евгений Ильич Жариков, փետրվարի 26, 1941(1941-02-26), Մոսկվա, ԽՍՀՄ - հունվարի 18, 2012(2012-01-18), Մոսկվա, Ռուսաստան), Խորհրդային և ռուսական կինոյի դերասան, ԽՍՀՄ Պետական մրցանակի դափնեկիր (1978թ.), ՌԽՖՍՀ ժողովրդական արտիստ (1989 թ.):


== Կենսագրություն ==
Եվգենի Ժարիկովը ծնվել է Մոսկվայում, խորհրդային գրող Լեոնիդ (Իլյա) Ժարիկովի ընտանիքում և վերջինիս վեցերորդ ու վերջին երեխան էր։ Նրա մանկությունն անցել է մերձմոսկովյան Սերգիև Պոսադ քաղաքում` իր տատի և պապի ընտանիքում, որտեղ չորս տարեկանից արդեն ձի էր նստում և արհեստներ սովորում։
1959 թվականին Եվգենի Ժարիկովը ընդունվել է ԿՀՊԻ և արդեն երկրորդ կուրսում առաջին անգամ նկարահանվել է կինոյում։ 1964 թվականին, ինստիտուտն ավարտելուց հետո, մեկնել է ԳԴՀ, որտեղ երկու տարվա ընթացքում նկարահանվել է տեղի «Ռուս Ձեզ համար» հեռուստասերիալի գլխավոր դերում։ Վերադառնալով, 1966 թվականից աշխատանքի է անցել Մոսկվայի Կինոդերասանի թատրոն-ստուդիայում և սկսել է նկարահանվել կինոյում և հեռուստատեսությունում։
1970-ական թվականներին Եվգենի Ժարիկովը համամիութենական մեծ համբավի արժանացավ` նկարահանվելով «Հեղափոխությամբ ծնվածը» հեռուստասերիալում, որը պատմում էր խորհրդային միլիցիայի կազմավորման և 1920-ական թվականներին հանցավորության դեմ պայքարի մասին։ 1970 թվականին «Մահ չկա, տղերք» ֆիլմի նկարահանումների ժամանակ, Եվգենի Ժարիկովը ցած էր ընկել ամբողջ թափով վարգող ձիուց և ստացել ծանր մարմնական վնասվածքներ, որից հետո նա առողջական լուրջ խնդիրներ ուներ։ 1999 թվականին, պրոթեզավորմամբ տարել է երկու ծանր վիրահատություն։
1988-2000 թվականներին Եվգենի Ժարիկովը խորհրդային կինոդերասանների գիլդիայի նախագահն էր (1991 թվականից` Ռուսաստանի կինոդերասանների գիլդիայի նախագահը)։ Ընդհանուր առմամբ, Եվգենի Ժարիկովը նկարահանվել է մոտ 70 կինոնկարներում և մասնակցել 200-ից ավելի արտասահմանյան ֆիլմերի կրկնօրինակման աշխատանքների։


== Անձնական կյանքը ==
1962-1974 թվականներին Եվգենի Ժարիկովն ամուսնացած է եղել գեղասահքի մարզիչ Վալենտինա Զոտովայի հետ։ Շուրջ 12 տարվա համատեղ կյանքից հետո նրանք ամուսնալուծվել են։
Երկրորդ անգամ նա ամուսնացել է դերասանուհի Նատալյա Գվոզդիկովայի հետ, ում հետ ծանոթացել էր «Հեղափոխությամբ ծնվածը» ֆիլմի նկարահանումների ընթացքում։ 1976 թվականին ծնվել է նրանց որդին։
1994-2001 թվականներին Եվգենի Ժարիկովը սիրավեպ է ունեցել լրագրողուհի Տատյանա Սեկրիդովայի հետ։ Նրանք ունեցել են երկու երեխա` մեկ որդի և մեկ դուստր։ Այն բանից հետո, երբ Տատյանան հրապարակեց իրենց կապի մասին տեղեկությունը, Եվգենի Ժարիկովը խզեց կապերը նրա հետ։
Եվգենի Ժարիկովը մահացել է 2012 թվականի հունվարի 18-ին` քաղցկեղից և թաղված է Մոսկվայի Տրոեկուրովների գերեզմանատանը։


== Ֆիլմագրություն ==


== Ծանոթագրություններ ==
Գազի-Յուրտ

Գազի-Յուրտ (ռուս.՝ Гази-Юрт, ինգուշ.՝ ГIаьзи-коа), գյուղ Ռուսաստանի Ինգուշեթիա հանրապետության Նազրանովսկի շրջանի կազմում։
Բնակչությունը 2010 թվականին գրանցված տվյալներով կազմում էր 1635 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարշամ Բորանյան

Վարշամ Հարությունի Բորանյան (մարտի 4, 1988(1988-03-04), Ախուրյան, Հայկական ԽՍՀ, ԽՍՀՄ), հունահռոմեական ոճի հայ ըմբիշ, Եվրոպայի 2016 թվականի չեմպիոն, Հայաստանի բազմակի չեմպիոն։


== Կենսագրություն ==
Վարշամ Բորանյանը ծնվել է Շիրակի մարզի Ախուրյան գյուղում։ Ըմբշամարտով սկսել է զբաղվել հարազատ գյուղի համալիր մարզադպրոցում։ Սկսած 2000 թվականից անփոփոխ մարզվում է անձնական մարզիչ Արամ Գասպարյանի ղեկավարությամբ։
Միջազգային ասպարեզում մեծահասակների մրցաշարերում առաջին մեդալը նա շահել է 2010 թվականին Իրանում կայացած Yadegar Imam Cup մրցաշարում, որտեղ 74 կգ քաշային կարգում արժանացել է բրոնզե մեդալի։
2014 թվականին 71 կգ քաշային կարգում հաղթել է Գերմանիայի Գրան-պրի մրցաշարում՝ եզրափակչում առավելության հասնելով Թուրքիայի ներկայացուցիչ Յունուս Էմրե Բաշարին։
Երկու անգամ մասնակցել է աշխարհի առաջնություններին։ 2014 թվականին զբաղեցրել է 5-րդ հորիզոնականը, իսկ 2015-ին՝ 16-րդ։
Իր մարզական կենսագրության մեծագույն նվաճմանը Վարշամը հասավ 2016 թվականի մարտի 13-ին՝ Լատվիայի մայրաքաղաք Ռիգայում կայացած Եվրոպայի առաջնությունում։ 71 կգ քաշային կարգի որակավորման փուլում նա 8:0 հաշվով առավելության հասավ ռումինացի Թոմի Գլաուդիու Հինովեանուի նկատմամբ, 1/8 եզրափակչում հաղթեց պորտուգալացի Ուգո Պասոս դա Սիլվային։ Քառորդ եզրափակչում նա հաղթահարեց բուլղարացի Սվիլեն Կոստադինովի արգելքը, իսկ կիսաեզրափակչում 2:1 հաշվով հաղթեց Բալինտ Կորպաշիին (Հունգարիա)։ Եզրափակիչ գոտեմարտում նրա մրցակիցը սերբ Ալեքսանդար Մաքսիմովիչն էր։ Վարշամը վստահ հաղթանակ տարավ 3:0 հաշվով և առաջին անգամ դարձավ Եվրոպայի չեմպիոն։


== Ծանոթագրություններ ==


== Արտաքին հղումներ ==
Բորանյան-Մաքսիմովիչ եզրափակիչ գոտեմարտը. 2016 թվականի Եվրոպայի առաջնություն, տեսանյութ
Սուրբ Սերֆ

Սուրբ Սերֆ կամ Սերբան (Սերվանուս) (500 - 583), շոտլանդական սուրբ, որը սրբադասվել է արևմտյան Ֆայֆում։ Համարվում է Օրկնեյան կղզիների առաքյալը։ Հիշատակության օրը նշվում է հուլիսի 1-ին։


== Լեգենդներ ==

Դեյվիդ Հաֆ Ֆարմերը գրել է, որ Սերֆի մասին լեգենդը «անհավանականությունների խառնուրդ է», նշելով, որ նա եղել է Քանանի թագավոր Էլիուդի ու վերջինիս կնոջ՝ Արաբիայի արքայադուստր Ալֆիայի որդին։ Երկար ժամանակ զավակներ չունենալով՝ նրանք վերջապես երկու որդի են ունեցել․ երկրորդ որդին Սերֆն էր։ Սերֆը ժամանել է Հռոմ, ու քանի որ սրբի հեղինակություն ուներ, ընտրվել ու ծառայել է Հռոմի Պապին յոթ տարի։
Մայր աթոռից հեռանալուց հետո ճանապարհորդել է դեպի Գալլիա և Բրիտանիա ու վերադարձել Շոտլանդիա։ Այնտեղ հանդիպել է Այոնայի վանահայր Ադովնանին, որը նրան ցույց է տվել Լոխ Լիվեն լճի կղզին (հետագայում անվանվել է սուրբ Սերֆի կղզի)։ Այդ ժամանակ կղզին հանդիսանում էր Պիկտական թագավորության մաս, որը կոչվում էր Ֆիբ (հետագայում՝ Ֆայֆ)։ Կղզում Սերֆը հիմնադրել է իր անունով կոչվող մենաստանը, որտեղ մնացել է յոթ տարի։ Ներկայումս կանգուն են մենաստանի փոքրաթիվ ավերակները։
Սերֆի պաշտամունքի (հավանաբար նաև նրա գործունեության) կենտրոնը Քուրոս քաղաքն էր, որն ըստ ավանդության, հիմնադրվել է սրբի կողմից։ Լեգենդի համաձայն՝ Ստրաթերնի Դանինգ գյուղում նա իր ձեռնափայտով վիշապ է սպանել։
«Վերջապես, բազմաթիվ հրաշքներ ու աստվածային առաքինություններ գործելուց և անհամար եկեղեցիներ հիմնադրելուց հետո Դանինգի իր խցում հուլիսի առաջին օրը Սերֆն իր հոգին ավանդեց, և նրա աշակերտներն ու շրջանի ժողովուրդը նրա մարմինը Քուրոս տարան ու պատվով հողին հանձնեցին»։


=== Սերֆ և Մունգո ===
Ասումեն, որ Սերֆը եղել է սուրբ Մունգոյի (նաև հայտնի որպես սուրբ Կենտիգեռն) ժամանակակիցը։
Լեգենդը պատմում է, որ երբ բրիտանացի արքայադուստր, հետագայում՝ սուրբ, Թենևան հղիացել է նախքան ամուսնանալը, նրա ընտանիքը նրան ցած  է նետել ժայռից։ Սակայն նրան ոչինչ չի պատահել ու շուտով նա հանդիպել է մի դատարկ նավակի։ Իմանալով, որ չի կարող տուն վերադառնալ, Թենևան նստել է նավակը, որն անցնելով Ֆորթ գետի գետաբերանով, նրան հասցրել է Քուրոս, որտեղ էլ սուրբ Սերֆը հոգ է տարել նրան՝ դառնալով վերջինիս որդու՝ սուրբ Կենտիգեռնի (սուրբ Մունգո) հոգեհայրը։
Ըստ մեկ այլ լեգենդի՝ Մունգոն կյանք է տվել Սերֆի ընտանի արշալուսիկին, որին սպանել էր իր դասընկերը՝ որոշելով դրանում մեղադրել Մունգոյին։


== Եկեղեցիներ ==
Սուրբ Սերֆի անունով հաճախ են եկեղեցիներ կոչել Ֆայֆում, Էդինբուրգում և կենտրոնական Շոտլանդիայում։ Այդ տարածքներում նրա անունով նաև դպրոցներ են անվանակոչվել։


== Ծանոթագրություններ ==


== Արտաքին հղումներ ==
Kingdom of Fife Tourist Board Archived 2007-12-28 at the Wayback Machine.
Video footage of St Serf's at Dunning
Օսերեն

Օսերենը (օսերեն՝ ирон æвзаг, իրոն ը̆վզագ կամ иронау, իրոնաւ) պատկանում է հնդեվրոպական լեզվաընտանիքի հնդարիական ճյուղի իրանական ենթաճյուղի հյուսիսարևելյան խմբին։ Օսերենը Հյուսիսային Օսիայի և Հարավային Օսիայի Ինքնավար Մարզի հիմնական բնակչության՝ օսերի լեզուն է։ Ներկայումս օսերենով խոսում է մոտ 500,000 մարդ։ Օսերենը բաժանվում է երկու հիմնական բարբառների՝ իրոնական և դիգորյան։ Օսերի մեծ մասը խոսում է իրոնական բարբառով։ Այն ընկած է գրական օսերենի հիմքում, որի զարգացման գործում մեծ դեր է խաղացել օս բանաստեղծ և հասարակական գործիչ Կոստա Խեթագուրովի ստեղծագործությունը։


== Օսական այբուբեն ==
Օսական լեզվով գրերը գոյություն ունեն 18-րդ դարի վերջից։ Նախապես օսական գիրը ստեղծվեց միսիոներական նպատակներով (օսերի շրջանում քրիստոնեության տարածման), և նրա հիմքում ընկան եկեղեցա-սլավոնական տառերը։ Միայն հետագայում օսական այբուբենի հիմքում ընկան ռուսական քաղաքացիական տառերը։ 1923-1938 թթ. Օսիայում օգտվում էին լատինական հիմք ունեցող այբուբենից։ 1938 թ. Հյուսիսային Օսիայում լատինական հիմքով այբուբենը փոխարինվեց ռուսական հիմքով այբուբենով, որը գործածվում է ցայսօր։ Ռուսերենում բացակայող օսական հնչյունների համար օգտագործվում է տառերի համակցումը։ 1939 թ. Հարավային Օսիայում լատինական հիմքով օսական այբուբենը փոխարինվեց վրացական հիմք ունեցող այբուբենով (մխեդրուլի)։ Հարավային Օսիայում գործածվում է նաև ռուսական հիմքով այբուբենը։


== Ծանոթագրություններ ==


== Արտաքին հղումներ ==
Օսերենի մասին (ռուս.)
Շինուհայրի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Շինուհայր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 551 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ալաջայի լեռնաշղթա

Ալաջա, լեռներ Հայկական Պարի արևմտյան մասում, Էրզրում քաղաքից մոտ 35 կմ հարավ-արևմուտք։ Ձգվում են հարավ-արևմուտք, հյուսիս-արևելք ուղղությամբ։ Ունի մոտավորապես 10 կմ երկարություն։ Ծածկված է ալպյան բուսականությամբ։ Բարձր գագաթներն են Շահդաղը և Խաչդաղը։ Ալաջայից սկիզբ են առնում Եփրատի ավազանի մի շարք գետակներ։


== Ծանոթագրություններ ==
Ելիզավետինսկոյե (այլ կիրառումներ)

Ելիզավետինսկոյե, կարող է վերաբերել՝

Ելիզավետինսկոյե - գյուղ Արևելյան Հայաստանում, նախկին Կարսի մարզի Կաղզվանի գավառում
Ելիզավետինսկոյե - գյուղ Արևելյան Հայաստանում, Կարսի մարզի Կարսի գավառում
Կազանկա (գյուղ, Պարտիզանսկի քաղաքային օկրուգ)

Անվան այլ կիրառումների համար տե՛ս՝ ԿազանկաԿազանկա (ռուս.՝ Казанка), գյուղ Ռուսաստանի, Պրիմորիեի երկրամասի Պարտիզանսկի քաղաքային օկրուգի կազմում։
Բնակչությունը 2009 թվականին գրանցված տվյալներով կազմում էր 1100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոր Զեյթուն

Նոր Զեյթուն կամ Զեյթուն, թաղամաս Հայաստանի Հանրապետության մայրաքաղաք Երևանում։ Վարչականորեն թաղամասը մտնում է Քանաթեռ-Զեյթուն վարչական շրջանի մեջ։
Զեյթուն թաղամաս հիմնադրելու նպատակով Հալեպում 1944 թվականին կազմվում է <Արծվաբույն Զեյթուն> վերաշինման միությունը, որի անդամներն են եղել՝
Հալեպում.

Նորաշխարհյան Փանոս
Ալաջաջյան Եղիա
Վերապատվելի Քելիկյան Պետրոս
Բշտիկյան Հովսեփ
Ազարյան Հարություն
Շիշիկյան Փարունակ
Թոզլիկյան (Եղյան) Կարապետ
Չոփուրյան ԼևոնՀայաստանում.

Սուրենյան Ավետիս
Քարանֆիլյան Դովլաթ
Բոյամյան ՍահակՆերգաղթից հետո, 1948 թվականին Կոմիտեի անդամներով թույլտվություն են ստանում և Երևան քաղաքում հիմնադրում ու կառուցում են Նոր Զեյթուն թաղամասը։
Նոր Զեյթուն թաղամասի և Քանաքեռ-Զեյթուն վարչական շրջանի թաղապետը ազգությամբ հայ Գևորգ Ղազարյանն է։
Թաղամասը հիմնականում հայաբնակ է, սակայն կան նաև այլ ազգային փոքրամասնություններ, օրինակ՝ ռուսներ, վրացիներ, հնդիկներ, պարսիկներ և այլն։
Սահմանակից է Ավան, Արաբկիր, Կենտրոն և Նոր Նորք վարչական շրջաններին։


== Տե՛ս նաև ==
Քանաքեռ


== Ծանոթագրություններ ==
Առաքել Բահաթրյան

Առաքել Բաբայի Բահաթրյան (1848, Շուշի, Շամախիի նահանգ, Ռուսական կայսրություն - փետրվարի 5, 1883(1883-02-05), Խարկով, Ռուսական կայսրություն), հայ մանկավարժ, հոգեբան, հասարակական գործիչ։
Ծնվել է ավանդական մանկավարժների ընտանիքում։ Եղել է Լազարյան ճեմարանի սան, Սմբատ Շահազիզի աշակերտն ու ընկերը։ Որպես բացառիկ ընդունակությունների տեր նրան ուղարկում են Գերմանիա, որտեղ 1874-1876 թթ. սովորում է նախ Հեյդելբերգի, հետո Լայպցիգի համալսարաններում։ Հետո ուղևորվում է Ղրիմ՝ իբրև թաթարական գիմնազիայի տնօրեն, Թիֆլիս՝ Ներսիսյան դպրոցի մանկավարժության դասատու, Ռոստովի Նախիջևանի թեմական դպրոցի տնօրեն, օգնում նոր սերնդի դաստիարակներին։
Թիֆլիսում լույս են տեսել նրա մի շարք աշխատությունները, ինչպես «Քերականություն աշխարհիկ լեզվի» (1879), «Ուղեցույց հայ ուսուցչի» (1882), «Համառոտ գործնական հոգեբանություն» (1882), «Ծաղկոց» (1882), «Առաջին ընթերցարան» (արժանացել է երեք տպագրության)։


== Ընտանիք ==
Կինը՝ Եվգինե Դավիթի Բահաթրյան
Տղան՝ Արմենակ Բահաթրյան
Աղջիկը՝ Վարդանուշ Բահաթրյան


== Գրականություն ==
Նազիկ Հարությունյան, Առաքել Բահաթրյան. կյանքը և գործը, Ե., ԵՊՀ հրատ., 1992, 119 էջ։


== Ծանոթագրություններ ==
Շոն Ջամբրոուն

Շոն Ջամբրոուն ( անգլ.՝ Sean Giambrone, մայիսի 30, 1999(1999-05-30), St. Joseph, Միչիգան, ԱՄՆ), ամերիկացի դերասան։ Հայտնի է «Գոլդբերգները» սիթքոմում Ադամ Գոլդբրգի և Ռոն Թակ Սեբեի դերերով՝ Դիսնեյ ալիքի «Քիմ Հնարավոր է» լիամետրաժ ֆիլմում։


== Կենսագրություն ==
Շոնը ծնվել է Սենտ Ջոզեֆում (Միչիգան)՝ իտալա-գերմանական ընտանիքում և մեծացել է Իլինոյս նահանգի Պարկ Ռիջ քաղաքում, որտեղ հաճախել է Լինքոլնի ավագ դպրոց, հետո Մեյն Սաութի ավագ դպրոց։ 2019 թվականից նա ապրում է Լոս Անջելեսում, բայց հաճախ է այցելում Պարկ Ռիջ։


== Կարիերա ==
Նա 9 տարեկանում սկսել է նկարահանվել Մաքդոնալդսի գովազդային հոլովակներում։ 2013 թվականի սեպտեմբերին Ջամբրոունը ստացել է Ադամ Գոլդբերգի՝ «Գոլդբերգները» սերիալի Գոլդբերգների ընտանիքի կրտսեր երեխայի դերը։ Նա նաև «Կլարենս» մուլտսերիալում հնչյունավորել է Ջեֆ Ռենդելին  և տերիեր Ռասելին՝ «Ռասելի խելագարությունը» ֆիլմում։


== Ֆիլմագրություն ==


== Ծանոթագրություններ ==
Վաիստե

Վաիստե (էստ․՝ Vaiste), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վյուրցբուրգի համալսարան

Վյուրցբուրգի համալսարան (գերմ.՝ Julius-Maximilians-Universität Würzburg), Գերմանիայի հնագույն համալսարաններից մեկն է։ Գտնվում է Վյուրցբուրգում՝ Բավարիայում։


== Արդի վիճակ ==
2013 թվականի ուսումնական տարում ունեցել է 25 295 ուսանողներ ( 57%-ը կանայք), այդ թվում շուրջ 12 հազար ապագա ուսուցիչներ և 3 հազար ապագա բժիշկներ։ 496 մարդ գրել է թեկնածուի աշխատանքը, իսկ 26-ը՝ դոկտորական։ Դասախոսական կազմում ընդգրկված են 404 պրոֆեսոր և 2325 գիտական աշխատող։ Բյուջեն կազմում է մոտ 300 միլիոն եվրո։
Համալսարանի 10 ֆակուլտետեներն են՝ կաթոլիկ աստվածաբանության, իրավաբանական, բժշկական, փիլիսոփայական I (պատմություն, փիլիսոփայություն, մշակութային հետազոտություններ), փիլիսոփայական II (փիլիսոփայություն, հոգեբանություն, մանկավարժություն, սոցիոլոգիա), կենսաբանական, քիմիական, դեղագործական, մաթեմատիկայի և ինֆորմատիկայի, ֆիզիկայի և աստղագիտության, տնտեսական։


== Պատմություն ==

Առաջին անգամ հիմնադրվել է 1402 թվականի դեկտեմբերի 10-ին, արքեպիսկոպոս Հովան Էգլոֆշտայնի կողմից, սակայն նրա մահից անմիջապես հետո ուսուցման գործընթացը դադարեցվեց։
Երկրորդ անգամ հիմնադրվել է 1582 թվականին իշխան եպիսկոպոս Հուլիոս Էխտերի կողմից։ Այս անգամ ֆինանասավորումն ավելի հուսալի էր, իսկ ուսանողների հանձնարարականները ավելի խիստ։ Կնիքը հայտնվել է միայն հաջորդ տարի, ուստի պատկերը տեսանելի էր 1583 թվականից։ Բժշկական ֆակուլտետի կողքին գտնվում է հսկայական Հուլիոսի հիվանդանոցը։
Համալսարանը ունի երկու անուն։
19-րդ դարի վերջին համալսարանի գրադարանն ունեցել է մինչև 10 000 հատոր։ 1889 թվականին ուսանողներ 1588 հոգի էին։ Համալսարանում գործում էր «Վեգներ հավաքածուի գեղարվեստական արվեստ», քաղաքային արվեստի պատկերասրահ և դրամագիտական աշխատասենյակ։


== Ծանոթագրություններ ==


== Արտաքին հղումներ ==
Վյուրցբուրգի համալսարանի պաշտոնական կայք (գերմ.)
Կինը Պատուհանում

Կինը լուսամուտի մոտ (անգլ.՝ The Woman in the Window), 2020 թվականին սպասվող ամերիկյան հոգեբանական թրիլլեր, որի ռեժիսորը Ջոե Րայթն է, սցենարի հեղինակը` Թրեյսի Լեթսը։ Ֆիլմի սցենարը հիմնված է Ա. Ֆիննի համանուն վեպի վրա։ Ֆիլմում նկարահանվել են Էմի Ադամսը, Գարի Օլդմենը, Էնթոնի Մաքին, Ֆրեդ Հեքինջերը, Ուայաթ Ռասսելը, Բրայան Թայրի Հենրին, Ջենիֆեր Ջեյսոն Լին և Ջուլիան Մուրը։ Ֆիլմը նախատեսվում է թողարկել 2020 թվականի մայիսի 15-ին։


== Սյուժե ==
Ըստ հրապարակված սյուժեի` ֆիլմը պատմելու է ագորաֆոբիայով տառապող կնոջ մասին, ում աչքի առաջ դաժան հանցագործություն է կատարվել։


== Կազմ ==
Էմի Ադամս` Աննա Ֆոքս
Գարի Օլդմեն` Ալիսթեյր Ռասսել
Էնթոնի Մաքի` Էդվարդ Ֆոքս
Ֆրեդ Հեքինջեր` Էթան Ռասսել
Ուայաթ Ռասսել` Դեյվիդ Ուինթերս
Բրայան Հենրի Թայրի` դետեկտիվ Լիթլ
Ջենիֆեր Ջեյսոն Լի` Ջեյն Ռասսել
Ջուլիան Մուր` Ջեյն Ռասսել
Ջենին Սերալլես` դետեկտիվ Նորելլի
Մարիա Բոզեման` Օլիվիա Ֆոքս
Լիզա Կոլոն Զայաս` Բինա
Թրեյսի Լեթս` Աննայի բժիշկ


== Արտադրություն ==
2016 թվականի սեպտեմբերին 20th Century Fox-ը պահանջել է Ա. Ֆիննի համանուն նովելն էկրանավորելու իրավունքը։ 2018 թվականի մարտին հայտարարվել է, որ Ջոե Րայթը կլինի ֆիլմի ռեժիսորը, սցենարի հեղինակը` Թրեյսի Լեթսը։ Սքոթ Ռուդինը և Էլի Բուշը կլինեն ֆիլմի պրոդյուսերները։ 2018 թվականի ապրիլին Էմի Ադամսը միացել է ֆիլմի նկարահանող խմբին։ 2018 թվականի հուլիսին Ջուլիան Մուրը, Ուայաթ Ռասսելը, Գարի Օլդմենը ևս միացել են ֆիլմի նկարահանման աշխատանքներին։ 2018 թվականի օգոստոսին Ֆրեդ Հեքինջերը և Էնթոնի Մաքին ևս միացել են ֆիլմի աշխատանքներին։
Նկարահանման շրջանն սկսվել է 2018 թվականի օգոստոսի 6-ին, Նյու Յորքում։ Նկարահանումներն ավարտվել են 2018 թվականի օգոստոսի 30-ին։


== Թողարկում ==
Ֆիլմն ի սկզբանե նախատեսված էր թողարկել 2019 թվականի հոկտեմբերի 4-ին, 20th Century Fox-ի կողմից։ Այնուամենայնիվ, հուլիսի 9-ին այն հետաձգվել է մինչև 2020 թվական` փորձնական ցուցադրության բացասական արձագանքի պատճառով։
Վերջնական ֆիլմը կթողարկվի Fox 2000 լեյբլով։


== Ծանոթագրություններ ==


== Արտաքին հղումներ ==
«Կինը Պատուհանում»(անգլ.) ֆիլմը Internet Movie Database կայքում
Լոդյա (գյուղ, Սաառդե շրջան)

Լոդյա (էստ․՝ Lodja), գյուղ Էստոնիայի Պյարնումաա նահանգի Սաառդե շրջանում։
2011 թվականի տվյալներով գյուղում բնակվում էր 110 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անուշավան (Շահբուզի շրջան)

Անվան այլ կիրառումների համար տե՛ս՝ Անուշավան (այլ կիրառումներ)Անուշավան (մինչև 2003 կոչվում էր՝ Յուխարի (Վերին) Ռամեշին, իսկ այժմ՝ Գյունեյ Ղշլաղ ադրբ.՝ Güney Qışlaq), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։ Գյուղը տեղակայված է Կուքիից 5 կմ ներքև, Կուքի գետի աջ կողմում՝ 4 կմ դեպի հյուսիս-արևմուտք։


== Պատմություն ==
Գյուղը գրավոր աղբյուրներում հիշատակվում է 13-րդ դարից։ Հայերը գյուղից գաղթել են մոտ 18-րդ դարի վերջերին։


== Հուշարձաններ ==


=== Գերեզմանատուն ===
Անուշավանի գերեզմանատունը գտնվում է գյուղից հյուսիս և վերաբերվում է 15-18-րդ դարերին։ Այնտեղ կա մոտավորապես 70-75 տապանաքար, որոնք հիմնականում հարթ և քառանկյունի են։ Տապանաքարերը մեծ մասամբ տեղահան են արված, մնացածներն էլ կեսից ավելի թաղված են հողի մեջ։


=== Եկեղեցի ===
Գյուղում պահպանվել են եկեղեցու ավերակ հիմքերը։ Վերջինիս մասին տեղեկություններ հայտնի չեն։ 19-րդ դարի սկզբներին Նախիջևանի վիճակագրական փաստաթղթերում եկեղեցին արձանագրվել է որպես ավերակ։


=== Անապատ բերդ ===
Գյուղի հյուսիսային կողմում՝ մոտ 2 կմ հեռավորության վրա է գտնվում Անապատ բերդի ավերակները։


== Տես նաև ==
Անապատ բերդ (Անուշավան)


== Ծանոթագրություններ ==
Օլեգ Մկրտչան

Օլեգ Մկրտչան (Մկրտչյան) (ուկրաիներեն՝ Олег Артушевич Мкртчан, մարտի 7, 1966(1966-03-07), Արմավիր, Կրասնոդարի երկրամաս, ՌԽՖՍՀ, ԽՍՀՄ), հայկական ծագմամբ ուկրաինացի գործարար, միլիարդատեր, Դոնբասի արդյունաբերական միության գլխավոր տնօրեն։
2018 թվականի փետրվարի 8-ին Օլեգ Մկրտչանը ձերբակալվել է Մոսկվայի Բասմանի դատարանի կողմից 60 միլիարդ ռուբլի գումարի խարդախության համար։


== Կենսագրություն ==
1988 թվականին ավարտել է Ստավրոպոլի պոլիտեխնիկական ինստիտուտը՝ «ինժեներ-տեխնոլոգ» մասնագիտությամբ, պաշտպանել է դիպլոմը։ 1997 թվականից աշխատում է «Դոնբասի արդյունաբերական միություն» ընկերությունում։ Ի սկզբանե զբաղեցրել է մետաղագործության վարչության պետի, իսկ ավելի ուշ՝ գործադիր տնօրենի առաջին տեղակալի պաշտոնը։ 2002 թվականից Միության գլխավոր տնօրենն է, զբաղվում է ընկերության օպերատիվ կառավարմամբ և համակարգում Դոնբասի արդյունաբերական միության խմբի մեջ մտնող ձեռնարկությունների կորպորատիվ կառավարման կառուցվածքը։
Մկրտչյանն ուղիղ կապ ունի ֆուտբոլի հետ՝ նա Դոնեցկի «Մետալուրգ»  ֆուտբոլային թիմի համահիմնադիրներից մեկն է։ Զբաղվում է նաև ընկերության առանձին սոցիալական և բարեգործական ծրագրերով, որոնք ուղղված են ազգային մշակույթի, արվեստի և օլիմպիական սպորտի զարգացմանը։


== Իրադրություն ==
2012 թվականին ըստ «Ֆոկուս» ամսագրի՝ Մկրտչանը Ուկրաինայի 200 ամենահարուստ մարդկանց վարկանիշային աղյուսակում զբաղեցրել է 14-րդ տեղը։ Կարողությունը գնահատվում է 1,25 միլիարդ ԱՄՆ դոլար։


== Պարգևներ ==
Դոնբասի ածխարդյունաբերության զարգացման գործում ունեցած ավանդի համար 1999 թվականին պարգևատրվել է «Հայրենիքի պաշտպան» շքանշանով։ 2001-2002 թվականներին պարգևատրվել է «Շախտյորի փառք» 2-րդ և 3-րդ աստիճանի գերազանցության նշաններով։


== Ծանոթագրություններ ==


== Արտաքին հղումներ ==
Օլեգ Մկրտչանը մնացել է «Կուբան» ֆուտբոլային ակումբի տնօրենների խորհրդի նախագահի պաշտոնում Archived 2016-10-19 at the Wayback Machine. (ռուս.)
Մկրտչանի էջը «Կուբան» ֆուտբոլային ակումբի կայքում (ռուս.)
Պոժյան

Պոժյան (ռուս.՝ Пожьян), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիչեգդա գետի ձախ ափին՝ 491 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018280
Կոդը ըստ հիդրոլոգիական հետազոտության (ՌԴ) — 103001828
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Էռնա Սուլբերգ

Էռնա Սուլբերգ (նորվ.՝ Erna Solberg, փետրվարի 24, 1961(1961-02-24)[…], Բերգեն, Bergen county), նորվեգացի պետական և քաղաքական գործիչ, Նորվեգիայի օրենսդրության ղեկավար։ 2004 թվականից Նորվեգիայի պահպանողական կուսակցության ղեկավարն է, իսկ 2013 թվականի հոկտեմբերի 16-ից՝ Նորվեգիայի վարչապետը։


== Կենսագրություն ==
Էռնա Սուլբերգը ծնվել է 1961 թվականին Նորվեգիայի Բերգեն քաղաքում։ Դպրոցական տարիներին նա մի շարք խնդիրներ է ունեցել սովորելու հետ՝ կապված դիսլեքսիայի հետ։ Դպրոցում նա եղել է նվագախմբի անդամ և հաճախել է դաշնամուրի դասերի։
Ավարտելով ավագ դպրոցը, նա ընդունվել է Բերգենի համալսարան, որն էլ ավարտել է 1986 թվականին։ Ավարտելով համալսարանը՝ Էռնան ստանում է սոցիոլոգի և քաղաքագետի որակավորումներ։
Դեռևս երիտասարդ տարիքից նա դարձավ Նորվեգիայի պահպանողական կուսակցության անդամ։ 1989 թվականին դարձել Նորվեգիայի խորհրդարանի մշտական անդամ։
2001 թվականին նա միացել է Կյել Մագնե Բոնդևիկի կառավարությանը։ Կառավարությունում աշխատել է չորս տարի։ 2004 թվականի մայիսի 9-ին դարձել է Նորվեգիայի թագավորության պահպանողական կուսակցության առաջնորդը։
2013 թվականի սեպտեմբերին Էռնան հաղթել է խորհրդարանական ընտրություններում՝ առաջ անցնելով մյուս չորս աջակողմյան թեկնածուներին։ Յենս Ստոլտենբերգի հրաժարականից հետո հոկտեմբերի 16-ին ստանձնել է Նորվեգիայի վարչապետի պաշտոնը։


== Ծանոթագրություններ ==
Արտեմիս 1

Արտեմիս 1 ( պաշտոնապես Artemis I՝ հռոմեական թվով, նախորդ անունները՝ Exploration Mission-1, EM-1), նոյեմբերի 16-ին ՆԱՍԱ-ի Արտեմիս 1 առաքելության շրջանակներում SLS հրթիռի օգնությամբ Օրիոն անօդաչու տիեզերանավի փորձնական թռիչքն է դեպի Լուսին։ Արձակումն իրականացվել է Քենեդու անվան տիեզերական կենտրոնի LC-39B արձակման հարթակից, 2022 թվականի նոյեմբերի 16-ին, տեղ ժամանակով ժամը 10։48-ին։
Օրիոն տիեզերանավը տիեզերքում անցկացնելու է 25 օր, այդ թվում՝ 3 օրը Լուսնի հետընթաց ուղեծրում։ Հաջորդ առաքելության՝ Արտեմիս 2-ի շրջանակներում նախատեսվում է Օրիոնի առաջին տիեզեագնացներով թռիչքը, իսկ Արտեմիս 3 առաքելության ժամանակ տիեզերագնացները վայրէջք կկատարեն Լուսնի վրա։ Ավելի ուշ նախատեսվում է չորրորդ առաքելությունը՝ «Արտեմիս 4», որի շրջանակներում նախատեսվում է չորս տիեզերագնաց հասցնել լուսնային «Գեյթուեյ» կայան, ինչպես նաև անձնակազմին վայրէջք կատարել լուսնային մակերեսին։


== Առաքելություն ==
Արտեմիս 1 առաքելության ընթացքում նախատեսվում է SLS հրթիռի Block 1 տարբերակի առաջին արձակումը, որը բաղկացած կլինի հինգ հատվածով պինդվառելիքով հրթիռային արագացուցիչներից, չորս RS-25D հեղուկ հրթիռային շարժիչներից և կրիոգեն վառելիքով երկրորդ փուլից։ Արտեմիս 1 առաքելության նպատակն է ցուցադրել ինտեգրված համակարգերի աշխատանքը, ինչպես նաև փորձարկել Օրիոնի ջերմային պաշտպանության համակարգը բարձր արագությամբ (11 կմ/վ) մթնոլորտի խիտ շերտեր մտնելիս։
2013 թվականի հունվարի 16-ին ՆԱՍԱ-ն հայտարարել է, որ Եվրոպական տիեզերական գործակալությունը ավտոմատացված բեռնատար տիեզերանավի հիման վրա կկառուցի Օրիոն սպասարկման մոդուլը։
2015 թվականի հունվարին ՆԱՍԱ-ն և Lockheed ընկուրությունը հայտարարել են, որ Օրիոնի քաշը նախորդ պլանների համեմատ կկրճատվի մեկ քառորդով, իսկ եռակցումների քանակը կկրճատվի։ Միևնույն ժամանակ, նույնիսկ անօդաչու արձակման դեպքում, Օրիոնը կհամալրվի լիարժեք կենսաապահովման համակարգով և անձնակազմի համար նախատեսված նստատեղերով։ Միևնույն ժամանակ, նախատեսվում է անձնակազմի նստատեղերում տեղադրել երկու մանեկեն՝ ճառագայթման ազդեցության գնահատման համար։


== Հետագիծ ==

Ի սկզբանե նախատեսվել էր, որ առաքելությունը կթռչի Լուսնի շուրջ՝ առանց նրա ուղեծիր մտնելու. առաքելության տևողությունը պետք է լիներ մոտ յոթ օր։ Ըստ ճշգրտված պլանների՝ առաքելությունը տիեզերքում կտևի մոտ երեք շաբաթ, այդ թվում՝ 6 օր Լուսնի հետադարձ ուղեծրում։


== Փորձարկում ==
Անձնակազմի նստատեղերում կտեղակայվեն երկու իգական սեռի մանեկեն՝ թռիչքի ընթացքում ճառագայթահարման ազդեցությունը գնահատելու համար, ներառյալ արևային բռնկումների և տիեզերական ճառագայթների ազդեցությունը։ Մի մանեկենը համալրվելու է AstroRad պաշտպանիչ ժիլետով, իսկ մյուսը կմնա անպաշտպան։ Այս փորձը ճշգրիտ կգնահատի ճառագայթման ազդեցությունը ոչ միայն մարմնի մակերեսի, այլ նաև որոշակի ներքին օրգանների վրա։ Դա հնարավոր կլինի շնորհիվ մի քանի պասիվ և ակտիվ դոզաչափերի, որոնք տեղադրված են մարդանման մանեկենների տարբեր մասերում։


== Պատկերասրահ ==

		
		
		
		
		


== Ծանոթագրություններ ==
Գյոզաշին

Գյոզաշին, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ուկրաինայի Ժողովրդական ճարտարապետության ու կենցաղի թանգարան

Ժողովրդական ճարտարապետության ու կենցաղի կարպատյան թանգարան — Թանգարան բաց երկնքի տակ  Ուժգորոդ քաղաքում (Ուկրաինա),
բաղկացած հնագույն  գյուղական ճարտարապետական ​​հուշարձաններից և  ժողովրդական արվեստի եւ արհեստների հնագույն և ամենատարածված տեսակների նմուշներից։ Հասցեն. ք.Ուժգորոդ, փ. Կալիտուլնայա,   33/ա։
Այն սկսեց ստեղծվել 1965 թվականից, որը այցելուների համար բացվեց  1970 թ. հունիսին, ընդգրկում է 4 հեկտար տարածք, գտնվում է Ուժգորոդի ամրոցի տարածքում։
Թանգարանում ներկայացված են տեղաբնակների կյանքն ու կենցաղն արտացոլող նմուշներ, ինչպես նաև ռումինացիների ու հոլանդացիների կենցաղին ու պատմությանը վերաբերվող նմուշներ։
Բացօթյա թանգարանում գործում են 7 իջևանատուն, 6 բնակելի շենքեր, եկեղեցի, զանգակատուն, դպրոց, խաղատուն, սրճարան, պանդոկ։
Թանգարանում պահպանվում են ավելի քան 14 հազար ցուցանմուշներ։


== Հղումներ ==
Музеи Украины Archived 2014-01-19 at the Wayback Machine.
Фотографии музея Archived 2018-03-19 at the Wayback Machine.
Екскурсія до закарпатського музею народної архітектури та побуту Archived 2016-03-04 at the Wayback Machine.
Официальный сайт Закарпатского музея народной архитектуры и быта http://www.zamnap.org.ua/ Archived 2014-02-22 at the Wayback Machine.


== Գրականություն ==
Պրիկարպատյան Ռուսիայի հանրագիտարան. Ուժգորոդ, 2006. էջ 192.
(2670) Չուվաշիա

(2670) Չուվաշիա (անգլ.՝ Chuvashia), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 14-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,174495 ա. մ., առավելագույնը մոտենում է 2,9317 ա. մ. հեռավորության վրա և հեռանում 3,4173 ա. մ.։ Արեգակի շուրջ մեկ ամբողջական պտույտ է կատարում 2065,9 երկրային օրվա ընթացքում, իր ուղեծրով շարժվելով միջինում 0,174258 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2670) Չուվաշիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4270) Խուանվիկտորիա

(4270) Խուանվիկտորիա (անգլ.՝ Juanvictoria), աստերոիդ աստերոիդների հիմնական գոտում։ Հայտնաբերվել է 1975 թվականի հոկտեմբերի 1-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,367587 ա. մ., առավելագույնը մոտենում է 1,9345 ա. մ. հեռավորության վրա և հեռանում 2,8007 ա. մ.։ Արեգակի շուրջ մեկ ամբողջական պտույտ է կատարում 1330,63 երկրային օրվա ընթացքում, իր ուղեծրով շարժվելով միջինում 0,270549 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4270) Խուանվիկտորիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Choix des plus belles fleurs

Choix des plus belles fleurs (Ամենագեղեցիկ ծաղիկները և պտուղները, ամենագեղեցիկ ծաղիկների ընտրություն, աշխատանքի ամբողջական անվանումը ֆրանսերեն` Choix des plus belles fleurs et de quelques branches des plus beaux fruits. Dédié à LL. AA. RR. les princesses Louise et Marie d'Orléans (1827), հայերեն` Ամենագեղեցիկ ծաղիկների ընտրություն և որոշ լավագույն պտուղների ճյուղեր), ֆրանսիացի նկարիչ Պիեռ Ժոզեֆ Ռեդուտեի 1827 թվականին ջրաներկով ստեղծված գեղանկարների գիրք։ Գունավոր տպագրվել է Փարիզում 1827 թվականին։ 1827 թվականի մայիսից 1833 թվականի հունիս տպագրվել են 144 հատուկ էջեր։ Աշխատանքը բաղկացած է եղել 36 մասից։ Յուրաքանչյուր մասն ունեցել է 4 ծաղկի պատկեր, ծաղկող ծառեր կամ պտուղներ։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Աշխատանքը Europeana կայքում
Biodiversity Heritage Library
Թոմ Սոյեր

Թոմ Սոյեր (անգլ.՝ Tom Sawyer)՝ Մարկ Տվենի վեպերի հիմնական հերոսներից մեկը. «Թոմ Սոյերի արկածները» (1876 թվական), «Թոմ  Սոյերը արտասահմանում» (1894 թվական), և «Թոմ Սոյերը խուզարկու» (1896 թվական)։ Այն նաև հայտնվում է Տվենի «Հեքլբերի Ֆինի արկածները» հայտնի վեպի էջերում։
Թոմ Սոյերը  առկա է Մարկ Տվենի առնվազն երեք այլ անավարտ աշխատություններում՝ «Դպրոցի բլրին» (անգլ.՝ Schoolhouse Hill), «Թոմ Սոյերի դավադրությունը» (անգլ.՝ Tom Sawyer's Conspiracy) և «Հուկ և Թոմը  հնդիկների մեջ » ( անգլ.՝ Huck and Tom Among the Indians): Չնայած նրան, որ բոլոր երեք անավարտ գործերը հրատարակվել են նրա մահից հետո, միայն « Թոմ Սոյերի դավադրությունը» կարող է հպարտանալ, որպես ամբողջական պատմություն, քանի որ Տվենը թողել է մյուս երկու աշխատությունները, ավարտին  հասցնելով  միայն մի  քանի գլուխներ։
Հորինված կերպարի անունը կարող է կապված լինել  իրական անձի հետ՝ Թոմ Սոյեր անունով, ում հետ նա  ծանոթացել է Սան Ֆրանցիսկոյում, որտեղ նա  աշխատել է որպես լրագրող «San Francisco Call»-ում։ Մարկ Տվենը նախաբանում հայտնում է, որ կերպարի  բնութագրությունը վերցրված էր երեք  տղաներից, որոնց  հետ նա ծանոթ էր մանկությունից, սակայն  գրականագետների կարծիքը այն է, որ ովքեր իսկապես  եղել են հերոսի նախատիպը, տարբերվեւմ են :


== Նկարագրություն ==
Թոմ Սոյերը մոտ 12 տարեկան տղա է, ով  բնակվում է  Միսսուրի  նահանգի  Պետերբուրգ քաղաքում։ Թոմը ներկայացնում է անհոգություն և հրաշալի մանկություն։ Նրա լավագույն ընկերներ՝ Ջո Հերփերը և Հեքլբերի Ֆինը` անօթևան  տղաներ, լքված ծնողների կողմից:Մի ժամանակ Թոմը  սիրահարված էր Էմի Լոուրենսին,սակայն  ավելի  ուշ Թոմի սրտում  նրա  տեղը  գրավեց Բեկկի Թետչերին։ Նա ունի խորթ եղբայր Սիդը և զարմուհի Մերին, որոնց նկատմամբ  զգում է փոխադարձ ատելություն։ Թոմը մորաքույր Փոլլիի  մահացած  քրոջ  որդին է։ Չնայած Թոմի անհանգիստ բնավորությանը, նա  սիրում է շատ կարդալ, նախապատվությունը տալիս է արկածային  գրականությանը (քանի որ հենց  ինքը սիրում է արկածներ)։


== Ծանոթագրություններ ==


== Արտաքին հղումներ ==
The Adventures of Tom Sawyer by Mark Twain at Project Gutenberg
Էդմունդ Ֆելփս

Էդմունդ Սթրոզեր Ֆելփս (անգլ.՝ Edmund Strother Phelps, Jr., հուլիսի 26, 1933(1933-07-26), Էվանստոն, Կուկ շրջան, Իլինոյս, ԱՄՆ), ամերիկացի ականավոր տնտեսագետ, Նոբելյան մրցանակի դափնեկիր՝ մակրոտնտեսական քաղաքականության մեջ միջժամանակային փոխանակման վերլուծության համար (2006)։
1955 թվականին Ամհերստի քոլեջում ստացել է բակալավրի աստիճան, 1959 թվականին՝ Եյլի համալսարանի դոկտոր։ 1958-1966 թվականներին դասավանդել է Եյլի, 1966-1971 թվականներին՝ Փենսիլվանիայի, իսկ 1971 թվականից՝ Կոլումբիայի համալսարաններում։ 1983-1984 թվականներին եղել է Տնտեսագիտական միջազգային ատլանտյան միության նախագահը։
1982 թվականից ԱՄՆ Գիտությունների ազգային ակադեմիայի անդամ, 2011 թվականից՝ ՌԴ ԳԱ արտասահմանյան անդամ։


== Կենսագրություն ==
Էդմունդ Ֆելփսը ծնվել է 1933 թվականին Իլինոյս նահանգի Էվանստոն քաղաքում (այլ աղբյուրներով՝ Չիկագո քաղաքում)։ Տնտեսագիտությունից գիտական աստիճանն ստացել է 1959 թվականին Յելի համալսարանում։ 1971 թվականին դարձել է Կոլումբիայի համալսարանի տնտեսագիտական ֆակուլտետի պրոֆեսոր, իսկ մինչ այդ մի քանի տարի աշխատել է Փենսիլվանիայի համալսարանում։ 1982 թվականին ստացել է քաղաքատնտեսության մակվիկարյան պրոֆեսորի տիտղոս (հայտնի տնտեսագետ Ջոն Մակվիկարի պատվին, 1787-1868)։ 2006 թվականին ստացել է Նոբելյան մրցանակ և 1999 թվականից միակ տնտեսագետն է, ով այդ մրցանակը չի կիսել մեկ ուրիշի հետ։
Տնտեսագիտական իր հայացքներով Ֆելպսը նոր քեյնսական է։ 1968 թվականին Ֆելպսը նկարագրել է աշխատաշուկայի հավասարակշռությունը։


== Աշխատություններ ==
Golden Rules of Economic Growth (1966)
Microeconomic Foundations of Employment and Inflation Theory (1970)
The Statistical Theory of Racism and Sexism (1972)
Studies in Microeconomic Theory (1979-1980)
Political Economy։ An Introductory Text (1985)
Seven Schools of Macroeconomic Thought (1990)


== Գրականություն ==
Блауг М. Фелпс, Эдмунд С. // Великие экономисты после Кейнса = Great Economists since Keynes: An introduction to the lives & works of one handred great economists of the past. — СПб.: Экономикус, 2009. — С. 304-306. — 384 с. — (Библиотека «Экономической школы», вып. 42). — 1 500 экз. — ISBN 978-5-903816-03-3


== Ծանոթագրություններ ==


== Արտաքին հղումներ ==
Ֆելպսի էջը Կոլումբիայի համալսարանի կայքում (անգլ.)
Ինքնակենսագրությունը Նոբելյան մրցանակի կայքում (անգլ.)
Ֆելպսի կենսագրությունը Archived 2006-07-12 at the Wayback Machine. (անգլ.)
Статья Э. Фелпса «Экономящие субсидии»
Վլադիմիր Վարդանյան (գեղանկարիչ)

Անվան այլ կիրառումների համար տե՛ս՝ Վլադիմիր Վարդանյան (այլ կիրառումներ)Վլադիմիր Ալեքսանի Վարդանյան (1930, Թիֆլիս, ԽՍՀՄ), հայ գեղանկարիչ։


== Կենսագրություն ==
1956 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը։ 1962 թվականից մասնակցել է ցուցահանդեսների։ Գործերից են՝ «Վերադարձ», «Պարտիզանի հարցաքննումը», «Կալը» բնանկարները, նատյուրմորտներ, դիմանկարներ։ Զբաղվում է մանկավարժությամբ։ Ապրում և ստեղծագործում է Կիրովականում։


== Ծանոթագրություններ ==
Անդրկովկասյան սպիտակաձուկ

Անդրկովկասյան սպիտակաձուկ (լատ.՝ Alburnus charusini hohenackeri), ծածանաձկների ընտանիքի ձուկ։ ՀՀ-ում տարածված է Արաքս, Մեծամոր գետերում և նրանց ջրերով սնվող արհեստական լճակներում ու ջրանցքներում։


== Արտաքին կառուցվածք ==
Մարմինը կողքերից սեղմված է, երկարությունը՝ 5-7 (երբեմն՝ մինչև 15) սմ, զանգվածը՝ 15 գ և ավելի։ Թեփուկները միջին չափի են, կողագծում՝ 38-45 հատ։ Մեջքային լողակում կա 10-12 ճառագայթ, հետնալողակում՝ 14-17։ Կլանային ատամները երկշարք են, ձգված, թեթևակի կեռված։ Ստորին ծնոտը մի փոքր երկար է վերինից։ Բերանը վերին դիրք ունի։ Փորային լողակների և հետնալողակի միջև կա ողնուց, որը հաճախ պատված է թեփուկներով։ Պոչային լողակը մկրատաձև է, որի ստորին բլթակը մի փոքր երկար է վերինից։ Մեջքը և գլխի վերին մասը կեղտոտ դեղնականաչավուն են՝ մետաղ., երկնագույն կամ կանաչավուն նրբերանգներով։ Կողքերն արծաթափայլ են, փորիկը՝ արծաթասպիտակ։ Կողքերի վերին մասով ձգվում են թույլ արտահայտված կապարագույն, իսկ դրա տակ՝ բարակ կանաչաոսկեգույև շերտեր։ Մեջքային և պոչային լողակները մոխրագույն են, կրծքային, փորային լողակները և հետնալողակը՝ անգույն։ Աչքի ծիածանաթաղանթը դեղնաարծաթավուն է։ Բնակվում է վտառներով։


== Բազմացում և սարգացում ==
Սեռահասուն է դառնում 1 տարեկանում։ Սեռական երկձևությունը թույլ է արտահայտված։ Արուներն էգերից փոքր են ու ցածրամարմին՝ ավելի երկար լողակներով։
Բազմանում է գարնանը։ Բեղունությունը հասնում է մինչև 2 հազար ձկնկիթի։


== Սննդառություն ==
Կենդանակեր է։ Սնվում է տարբեր մանր անողնաշարավորներով՝ միջատներով, նրանց թրթուրներով, ջրալվերով և այլն։
Արդյունաբերական նշանակություն չունի։
Աստերոիդների ցանկ (93401-93500)

Աստերոիդների ցանկ (93301-93400)  • Աստերոիդների ցանկ  • Աստերոիդների ցանկ (93501-93600)
 Աստերոիդների ցանկ (93301-93400)  • Աստերոիդների ցանկ  • Աստերոիդների ցանկ (93501-93600)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Ողնուղեղային նյարդեր

Ողնուղեղային նյարդեր (լատ.՝ nervi spinales), ողնուղեղից սկիզբ առնող, կարճ՝ մինչև 2 սմ երկարությամբ նյարդեր։ Դրանցից յուրաքանչյուրն առաջանում է ետին կամ զգացող և առաջային կամ շարժիչ արմատներից, որոնք միանալով կազմում են ողնուղեղային խառը նյարդը։ Զգացող նյարդարմատի ճանապարհին՝ առաջային և ետին նյարդարմատների միացման տեղին մոտ, գտնվում է միջողնային հանգույցը։


== Ողնուղեղային խառը նյարդ ==
Ցուրաքանչյուր ողնուղեղային խառը նյարդ, միջողնային անցքով դուրս գալուց հետո, բաժանվում է չորս ճյուղի՝ ետին, ուղեղապատյանային, ընդերային և առաջային։ Ետին ճյուղերը նյարդավորում են ծոծրակի մաշկը, պարանոցի և իրանի ետին երեսի մկաններն ու մաշկը։ Ուղեղապատյանային ճյուղերը կարճ և բարակ են, միջողնային անցքերով անցնում են ողնաշարի խողովակ և նյարդավորում ողնուղեղի պատյանները։ Ընդերային ճյուղերը միանում են սիմպաթիկ ցողունի հանգույցներին և նյարդավորում օրգանները։ Առաջային ճյուղերից ծագող նյարդերը նյարդավորում են պարանոցի, իրանի փորային երեսի և վերջույթների մկաններն ու մաշկը։


== Ողնուղեղային նյարդերի քանակ ==
Ողնուղեղային նյարդերը 31 զույգ են․
պարանոցային՝ 8, կրծքային՝ 12, գոտկային՝ 5, սրբոսկրային՝ 5 և պոչուկային՝ 1։
Պարանոցային, գոտկային, սրբոսկրային և պոչուկային նյարդերի առաջային ճյուղերը կազմում են պարանոցային, բազկային և գոտկա-սրբոսկրա-պոչուկային հյուսակներ։ Կրծքային նյարդերի առաջային ճյուղերը հյուսակ չեն կազմում, այլ շարունակվում են որպես միջկողային նյարդեր։
Հակոբ Այվազյան

Անվան այլ կիրառումների համար տե՛ս՝ Հակոբ Այվազյան (այլ կիրառումներ)Հակոբ Հովհաննեսի Այվազյան (դեկտեմբերի 20, 1890(1890-12-20), Մեծավան, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - ապրիլի 19, 1924(1924-04-19), Մեծավան, Ալեքսանդրապոլի գավառ, Հայկական ԽՍՀ, ԱԽՖՍՀ, ԽՍՀՄ), հայ առաջին պրոլետարական գրողներից։


== Կենսագրություն ==
Ծնվել է 1890 թ. դեկտեմբերի 20-ին, Լոռու Շահնագար գյուղում։ Սկզբնական կրթությունն ստացել է տեղի ծխական դպրոցում, չորս տարի ուսանել Վենետիկի Մխիթարյանների մոտ, ավարտել Թրֆլիսի Ներսիսյան դպրոցը (1912)։ Աշխատակցել է «Կոմունիստ» (Բաքու), «Կարմիր աստղ», ապա «Մարտակոչ» օրաթերթերին (Թիֆլիս)։ Գրել է հեղափոխական ոգով տոգորված բանաստեղծություններ։ 1922 թվականին մասնակցել է Վրաստանի պրոլետարական գրողների ասոցիացիայի հայկական սեկցիայի հիմնադրմանն ու նրա օրգան «Դարբնոց» ամսագրի հրատարակմանը։ Այվազյանը իր հոդվածներում հանդես է եկել սոցիալիստական արվեստին խորթ ուղղությունների դեմ։ Մահացել է 1924 թ. ապրիլի 19-ին, ծննդավայրում։


== Աղբյուրներ ==
Անմոռաց դեմքեր, Երևան, 1965 թ., էջ 218-220։
Ասատուր Փաշայան, Հայ մշակույթի վաղամեռիկ գործիչներ, Ե., 2002, էջ 22։


== Ծանոթագրություններ ==
Սեն Ժյուլիեն սյուր Վել

Սեն Ժյուլիեն սյուր Վել (ֆր.՝ Saint-Julien-sur-Veyle) կոմունա Ֆրանսիայում՝ Ռոն-Ալպեր երկրամասի Շատիյոն սյուր Շալարոն կանտոնում։ Կոմունայի օկրուգը Բուրկ ան Բրեսն է։
Կոմունայի կոդը՝ 01368։


== Աշխարհագրություն ==
Կոմունան Փարիզ քաղաքից գտնվում է 360 կմ հարավ-արևելք, դեպի հյուսիս՝ Լիոն քաղաք, 50 կմ է և 22 կմ արևմուտք Բուրկ ան Բրեսից։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 715 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 444 մարդկանցից 356-ը տնտեսապես ակտիվ են եղել, 88-ը՝ պասիվ (ակտիվության ցուցանիշը` 80,2% է, 1999 թվականին՝ 76,5%)։ 356 ակտիվ բնակիչներից աշխատել են 330-ը (176 տղամարդ, 154 կին), գործազուրկ է եղել 26 մարդ (11 տղամարդ և 15 կին)։ 88 պասիվներից 26 հոգի եղել են աշակերտ կամ ուսանող, 42-ը՝ թոշակառու, 20 պասիվ են եղել այլ պատճառներով։


== Տեսարժան վայրեր ==
Սբ. Իուլիանայի եկեղեցի (XII դար)։
Վոյի դղյակ


== Ծանոթագրություններ ==


== Արտաքին հղումներ ==
«Սեն Ժյուլեն սյուր Վել» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-06-23 
«Սեն Ժյուլեն սյուր Վել» (ֆրանսերեն)։ cassini.ehess.fr։ Վերցված է 2014-06-23
Աղբյուրի դուռ

Աղբյուրի դուռ, վայր Մեծ Հայքի Տայք աշխարհում։ Հետագայի Խոտրջրի շրջանում։ Բնույթն ու աշխարհագրական դիրքը անորոշ է։


== Ծանոթագրություններ ==
Թոր. Սեր և ամպրոպ

«Թոր. Սեր և ամպրոպ» (անգլ.՝ Thor: Love and Thunder), սպասվող ամերիկյան սուպեհերոսական ֆիլմ, ռեժիսոր Թայքա Վայթիթիի կողմից։ Գլխավոր դերում Քրիս Հեմսվորթն է։ Marvel-ի կինեմատոգրաֆիական տիեզերքի թվով 29-րդ ֆիլմը, որը եզրափակում է Չորրորդ փուլը։


== Սյուժե ==
Ֆիլմի գործողությունները տեղի են ունենալու «Վրիժառուները. Վերջնախաղ» ֆիլմի գործողություններից հետո։


== Դերերում ==


== Արտադրություն ==


=== Ստեղծում ===
2018 թվականի հունվարին Քրիս Հեմսվորթը իր հետաքրքրությունն է հայտնում Թորի պատմության շարունակությանը, չնայած «Վրիժառուները. Վերջնախաղ» ֆիլմից հետո Marvel Studios-ի հետ պայմանագրի ավարտին։ Դերասանը ասել է, որ «եթե լավ սցենար գրվի» «Թոր։ Ռագնարյոկ» ֆիլմի շարունակության համար, ապա նա կվերադառնա կայծակի աստծո դերին և «կկատարի այդ դերը այնքան, որքան նրան թույլ կտան», այդ կերպ Թայքա Վայթիթիին դրդելով վերադառնալ ռեժիսորի աթոռին։ Մինչ այդ Քրիսը և Տայկան արդեն քննարկել են, թե ինչ են ցանկանում տեսնել հնարավոր չորրորդ «Թոր»-ում։ 2019 թվականի ապրիլին Թեսսա Թոմփսոնը ենթադրում էր, որ Marvel Studios-ի ղեկավարությունը արդեն ստացել է Վայտիտիի «Թոր 4»-ի ռեժիսորության համաձայնությունը։ Հուլիսին Տայկա Վայտիտին պաշտոնապես հաստատվել է որպես ֆիլմի սցենարիստ և ռեժիսոր։ Հեմսվորթը և Թոմփսոնը կկրկնեն Թորի և Վալկիրիյայի դերերը, իսկ Նատալի Փորտմանը վերադառնալու է Ջեյն Ֆոսթերի դերին (Marvel Studios-ի հետ կոնֆլիկտի պատճառով «Թոր։ Ռագնարյոկ» ֆիլմում բացակայելուց հետո)։ 2019 թվականի Սան Դիեգոյի Կոմիկ կոն փառատոնի ժամանակ Մարվելը հայտարարել է, որ Ջեյնը դառնալու է Թորի կին տարբերակը, ինչպես եղել է կոմիքսներում, իսկ Վալկիրիյայի երկսեռականությունը ֆիլմում հաստատվելու է։ Նրա հերոսուհին, որպես Ասգարդի նոր թագավոր, թագուհի կփնտրի (կերպարի սեռական կողմնորոշման ակնարկը առկա է «Թոր։ Ռագնարյոկ» ֆիլմի ջնջված տեսարանում)։


=== Նկարահանումներ ===
Ֆիլմի նկարահանումները սկսվելու են 2020 թվականի օգոստոսին Ավստրալիայում։


=== Թողարկում ===
ԱՄՆ-ում պրեմիերան տեղի է ունենալու 2022 թվականի փետրվարի 18-ին։


== Ծանոթագրություններ ==


== Արտաքին հղումներ ==